Violet

Lo violet, color de la violeta, nomentat tanben mauva, color de la mauva, es generalament utilizat per nomenar tota una plaja de colors, de l'ametista (que sosentend una transparéncia) al zinzolin.

 Definicion 

Lo violet es una color, la color interiora de l'arc de Sant Martin. La benda violeta es una de las extremitats de l'espèctre vesible abans l'ultraviolet e es compresa entre las longors d'onda de 380 e . 

Lo violet se pòt sintetizar amb una mescla de blau (gaireben 60% de luminositat) e de roge (gaireben 40% de luminositat) en sintèsi additiva (coma o indica son codatge RVB), o d'una mescla de magenta (gaireben 60%), de cian (gaireben 20%) e de negre (gaireben 40%) en sintèsi sostractiva (pigments), (coma o indica son codatge CMJN).

 Pigments 
Lo violet es una color rara dins la natura. Los pigments violets son doncas sovent produches de sintèsi. 

Pigments minerals :
 PV16 Lo violet de manganès, un violet porpre anant cap al roge. Sa formula es NH4MnP2O7.
 PV14 Lo violet de cobalt es un violet porpre, tirant anant cap al ròse.  
 PV15 Lo violet d'otramar, un violet blavenc, derivat del blau otramarin. 

Pigments organics :
 PV23 o PV37 Lo violet de dioxazina, un violet blavenc: C34P22C12N4O2
 PV29 Lo violet de perilèn, un bordèu escur
 PV19 Lö magenta de quinacridona, qui sèrt de 'magenta primari'. 
 PV42 Lo ròse de quinacridona es un magenta puslèu tèrne.

Colorants
Abans s'utilizava lo chuc d'abajon per colorar los teissuts en blau violetenc.

Lo violet aliltoluidin es un oxíd d'anilina utilizat per tintar los teissuts. Foguèt descobèrt en 1856  pel quimista anglés Perkins. Foguèt a l'onor en 1862 a l'Exposicion Universala ont la Reina Victòria pareguèt vestida d'una rauba tinta d'aquel colorant.

 Simbolica 
Dins la simbolica occidentala, lo violet es associat a la noblesa e a la gelosiá.

Dins la religion crestiana, la color violeta es portada pel clergat pendent la liturgia dels periòdes de june. Simboliza la peniténcia, o tanben lo dòl.

Galariá
Dins la natura

Objectes fabricats

Qualques bandièras
Raras son las bandièras amb de violet o una color vesina del bordèu.

Categoria:Color
Categoria:Espèctre electromagnetic
*